Sakalas ja Ugaunias hoidis üks vool lääne kul­tuuri poole, käies selles orientatsioonis võib-olla Lembitu poolt ettekavatsetud sihis. Ei ole kahtlust, et võit­luses lääne ja ida kultuuri pärast Lembitu ajal Eestis Lembitu kindlasti soodustas lääne resp. rooma (ladina) kultuuri. Seks andis ta 1212. a. Turaida lepin­guga suuri õigusi Sakalas rooma kirikule. Ja mööndes 1215. a.  Riia rahulepinguga eesõigusi rooma kirikule ka Ugaunias ja seda peale võidukat retke Riia alla, näitas Lembitu kindlasti oma eelistust rooma resp. lääne kultuu­rile, kuigi ta sellega, eriti 1215. a. Riia lepinguga, tingi­mata ida (resp. Konstantinoopoli) kultuuri edustajaid, keda Ugaunias küll rohkesti, eraldi aga nogardlasi kõvasti pidi ära pahandama ja kuigi ta sellega kergemaks tegi urgit­semise, saksa agentidele Nogardis enda (Lembitu) vastu Paala lahingu eel!